./data/phi0474/phi026/phi0474.phi026.perseus-lat2.xml
M. Tullius Cicero
atque hanc, iudices, non a me fingi orationem, sed me dicere quae Gaditani iudicarint res ipsa declarat  hospitium multis annis ante hoc tempus cum L  Cornelio Gaditanos fecisse publice dico  Proferam tesseram; legatos excito; laudatores ad hoc iudicium, summos homines ac nobilissimos, deprecatores huius periculi missos videtis; re denique multo ante Gadibus inaudita, fore ut huic ab illo periculum crearetur  gravissima autem in istum civem suum Gaditani senatus consulta fecerunt